এখনই বাড়ি ফেরা হবে না সুনীতার! থাকতে হবে রিহ্যাবে

ওয়েব ডেস্ক: ৯ মাস পরে ঘরে ফিরলেন সুনীতা উইলিয়ামস (Sunita Williams) ও তাঁর সহযাত্রী ব্যারি বুচ উইলমোর (Butch Wilmore)। ন’মাস পর পৃথিবীর মাটিতে ছুঁলেন। সুনীতাদের সঙ্গে পৃথিবীতে ফিরলেন NASA-র নিক হেগ এবং রাশিয়ার ROSCOSMOS-এর অলেকডান্ডার গরবুনভ। ভারতীয় সময় বুধবার ভোর ৩টে ২৭ মিনিটে স্পেসএক্সের মহাকাশযান ফ্লরিডার সমুদ্রে অবতরণ করেছে। এই প্রজেক্টের সঙ্গে যুক্ত সবাইকেই শুভেচ্ছা জানালেন কেন্দ্রীয় মন্ত্রী রাজনাথ সিং। ২৮৬ দিন মহাকাশে কাটিয়ে পৃথিবীতে ফিরে মাধ্যাকর্ষণ শক্তি অনুভব করছেন সুনীতা উইলিয়ামস। পৃথিবীতে ফেরার পর সুনীতা উইলিয়ামস এবং তাঁর সঙ্গী বুচ উইলমোরের শারীরিক অবস্থার কিছুটা অবক্ষয় হয়েছে ঠিকই। কিন্তু তাঁরা সুস্থ রয়েছেন বলে জানা গিয়েছে।

পৃথিবীতে ফিরে মাধ্যাকর্ষণ শক্তির সঙ্গে নতুন করে অভ্যাস্ত হতে হয় নভোশ্চরদের। মহাকাশে বিভিন্ন শারীরবৃত্তীয় পরিবরর্তন হয়। ফেরার পরে বাধ্যতামূলকভাবে স্বাস্থ্যপরীক্ষা করতেই হবে। পৃথিবীতে ফেরার পর নভশ্চর সুনীতা উইলিয়ামস এবং তাঁর সঙ্গী বুচ উইলমোর স্পেসএক্সের ক্যাপসুল থেকে হাসিমুখে বেরিয়ে আসেন। নাসার (NASA) কর্মাশিয়াল ক্রু প্রোগ্রামের ম্যানেজার স্টিভ স্টিচ জানিয়েছেন, অ্যাস্ট্রোনটদের নিয়ে যাওয়া হয়েছে নাসার রিহ্যাব সেন্টারে। তাঁদের মাথা ফুলেছে আগের তুলনায়, পা-ও খানিক সরু হয়েছে! সকলেরই স্বাস্থ্য খুব ভালো রয়েছে। সুনীতাদের রিহ্যাবকে রাখা হবে। সেখানে মনিটরিং করবেন নাসার চিকিৎসকরা। ৪৫ দিন চিকিৎসকদের মনিটরিংয়ে থাকতে হবে তাঁদের। এরপর এক দু’দিনের মধ্যেই পরিবার-পরিজনদের সঙ্গে দেখা করতে পারবেন নভোচররা। তিনি আরও জানান, তাঁদের ঢিলেঢালা, আরামদায়ক পোশাক পরতে দেওয়া হবে।

আরও পড়ুন: গণেশ মূর্তি নিয়েই মহাকাশে ৯মাস কাটালেন সুনীতা!

দীর্ঘ ৯মাসের প্রতীক্ষার অবসান হল। বুধবার ভারতীয় সময় ভোর ৩টে ২৭ মিনিটে ফ্লোরিডার গাল্ফ অফ মেক্সিকোয় সফলভাবে অবতরণ করে ইলন মাস্কের সংস্থা স্পেসএক্সের মহাকাশযান ড্রাগন। মহাকাশ থেকে পৃথিবী পর্যন্ত তাদের প্রত্যাবর্তন নিরাপদে হয়েছে বলে জানিয়েছে নাসা। ড্রাগন ক্যাপসুল থেকে হাসিমুখে বেরিয়ে এলেন সুনীতা উইলিয়ামস। ক্যামেরার দিকে তাকিয়ে হাত নাড়তে দেখা গেল তাঁকে। স্বাভাবিক জীবনে ফেরার পর সুনীতা-সহ চারজন মহাকাশচারী নিজেদের অভিজ্ঞতা ভাগ করে নিতে পারেন। মহাকাশে কেমন অভিজ্ঞতা হয়েছে, কী কী প্রতিকূলতা ছিল, সেইসব জানাতে পারেন তাঁরা।

অন্য খবর দেখুন